དེ་རྗེས་༧གོང་ས་མཆོག་གིས་བཀའ་སློབ་གསུང་བཤད་སྩལ་དོན།གྲོགས་པོ་རྙིང་པ་དང་ཆོས་གྲོགས་ཕོ་མོ་ལྷན་རྒྱས་ལགས།ངོས་རང་འགྲོ་བ་མི་དུང་ཕྱུར་བདུན་ཅུ་ཡོད་པ་དང་གཅིག་མཚུངས་རང་གི་བདེ་སྐྱིད་དེ་གཞན་ལ་རྟེན་ནས་ཡོང་གི་ཡོད་པར་ཡིད་ཆེས་བྱེད་མཁན་གྱི་མི་ཞིག་ཡིན།ང་རང་ཚོ་ཚང་མ་ཕན་ཚུན་གཅིག་ལ་གཅིག་རྟེན་དུ་གནས་ཡོད།དེར་བརྟེན་ང་རང་ཚོ་མིས་བཟོས་པའི་དཀའ་མིས་སེལ་ཐུབ།དཀའ་ངལ་མང་དག་ཅིག་ང་ཚོ་དང་ཁོང་ཚོ་ཞེས་རིས་གཅོད་འདུ་ཤེས་ཀྱིས་གཞན་གྱི་སྲོག་ཚུན་ཆད་རྩིས་མེད་བཏང་སྟེ་ཡོང་གི་ཡོད།